《十三日即事》
宋代·舒岳祥

蒿欺菊丛瘦，蔓压橘枝低。
应俗精神减，伤时梦寐迷。
欹眠中夜雁，薄饭午时鸡。
咄咄真堪怪，秋深杜宇啼。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。